Ellingstadåsen Vel,

Referat fra styremøte hos Elise, 24. jan 2020

Til stede: Harald, Elise, Maria og Ann Kristin

Ikke møtt: Ole og Berit (ikke anledning)

Det ble avholdt et kort, formelt styremøte før en mer uformell sammenkomst med mat og drikke.

# Nytt økonomiprogram

Maria orienterte om det nye økonomiprogrammet Fiken, som det ble bestemt å gå til anskaffelse av og prøve ut, på forrige styremøte i desember. Grunnen var at Styreweb sin økonomimodul er tungvint å bruke, og tydeligvis laget for større organisasjoner enn oss. Fiken skal være enkelt å bruke og enkelt å lære seg, noe som vil senke terskelen for nye kasserere.

# Vei

* Veilys: Etter kommunens bytting av pærer i desember virker veilysene bedre enn før, men ennå ikke helt perfekt. Ett, eller begge, veilys er av og til mørke – uten noe tilsynelatende system. Elise følger opp, og hvis situasjonen ikke bedrer seg vil hun igjen ta kontakt med Kommunen.
* Refusjon fra NVF: Maria har vært i kontakt med forrige styreleder, som kan bekrefte at det ble gitt muntlig garanti for en viss refusjon fra NVF for trafikksikringstiltak. Det nye styret i NVF kjenner imidlertid ikke til saken og det finnes ikke noe skriftlig som dokumenterer den muntlige beslutningen fra 2017. Det kan synes noe optimistisk av det forrige styret å legge til grunn en refusjon på opptil 80 000 kr for de arbeidene som ble utført i fjor sommer. Det springende punkt er definisjonen på «trafikksikringstiltak». Normalt vedlikehold kommer neppe inn under den definisjonen, men hvilke av tiltakene utført i fjor vil kunne komme inn under den?
* Reparasjon av asfalt i Åsenveien: Det er nå flere, store huller i siste del av Åsenveien. Uansett om Kommunen, mot formodning, skulle iverksette arbeid med ny vei ihht Reguleringsplanen allerede i år, så må disse hullene fylles igjen så snart praktisk mulig. Elise kontakter Arnfinn (Nesodden Torghandel) for avtale.

# Reguleringsplanen

Det ble til slutt en lengre diskusjon rundt temaet status for reguleringsplanen – særlig med tanke på at kommunebudsjettet for 2020 ikke har ett ord eller ei krone avsatt til Ellingstadåsen, i motsetning til budsjettet for 2019 da det var lagt inn mange millioner til vann og avløp. Etter at styreleder kontaktet hhv ordfører og leder Plan- og teknikkutvalget på slutten av fjoråret, fikk vi vite hvorfor: vann og avløp er avhengig av ny vei – og ny vei er det ikke midler til. Styret vil i løpet av våren legge en plan for hvordan vi skal tilnærme oss Kommunen for å få avklart fremdriften for planen.

# Årsmøtet

Det ble bestemt at dugnad, sommerfest og årsmøte skal avholdes helga 6-7. juni 2020

# Neste styremøte

Avholdes søndag 1. mars kl 1800 i Solveien 2

Ellingstadåsen, 25. jan 2020,

Referent;

Harald Håvoll

|  |  |  |  |  |  |
| --- | --- | --- | --- | --- | --- |
| **Nr** | **Sak** | **Dato** | **Ansvar** | **Kommentar** | **Status** |
| 1 | Registrering på brreg.noStyremedlem og signaturrett. |  | Harald |  | Ok |
| 2 | Søke om midler fra velforbundet om midler til vei for 2020. | ASAP | Elise |  |  |
| 3 | Oppdatere Styreweb og ellingvel.org med manglende års- og styremøtereferater  | ASAP | Harald |  | Ok |
| 4 | Sende ut epost fra StyreWeb til alle medlemmer om at referater ligger på <http://www.ellingvel.org/omoss/omoss_01/> og <http://www.ellingvel.org/omoss/arsmote/>  | ASAP | Harald |  | Ok |
| 5 | Innhente tilbud fra Arnfinn på utbedring Granåsveien og Subbus i Solveien. | ASAP | Elise |  | Ok |
| 6 | Avklare med Gry bakgrunn for heving av kryss Utsikten/Fagerliveien før evt arbeid utføres. | ASAP | Ole |  | Ok |
| 7 | Ta kontakt med Adland eller Trømborg (utførende) for å finne ut hvordan tidsplan for «ny Åsenvei» og ledningsnett er. | ASAP | Harald |  | Ok |
| 8 | Vurdere anskaffelse av nye bord/stoler før neste årsmøte. | 2020 |  |  |  |
| 9 | Kontakt Velforbundet for oppfylling av grus i kasser. | ASAP | Elise |  | Ok |
| 10 | Be Arnfinn fylle grus i hull ved poststativ. | ASAP | Elise |  | Ok |
| 11 | Søke refusjon fra NVF for veiarbeider  | ASAP | Maria | Pågående arbeid. Gjelder veisikring/utbedring, ikke vedlikehold. |  |
| 12 | Anskaffelse og bruk av Fiken i stedet for Styreweb | Jan 2020 |  |  | Ok |
| 13 | Medlemmene sender inn forslag til endringer på nye vedtekter til leder innen neste møte. | SM2 2020 | Alle |  |  |
| 14 | Sende ut forslag til vedtekter til styret | ASAP | Harald |  |  |
| 15 | Leder utarbeider årsmelding og sender styret. | SM2 | Harald |  |  |
| 16 | Eget styremøte rundt strategi utbygging. Kalles arbeidsmøte. |  |  | Fokus på vann som kan være den beste måten å få kommunen i tale. | 31. mars |
| 17 | Revisor må avklares. Kristoffer eller Anniken? | SM2 | Berit |  |  |
| 18 | Maria får beskjed om å sende ut faktura kontingent snarest. | ASAP | Maria |  |  |
|  |  |  |  |  |  |